
DR 31.10.2011 31 

 
 Dato’ Abd. Rahman Dahlan [Kota Belud]: Satu hari kita bercerita tentang 
pasal usul, semua hendak berucap mengenai usul mereka dan ditolak di Dewan, itu 
tidak masuk akal Yang Berhormat, terima kasih.   

 Timbalan Yang di-Pertua [Datuk Dr. Wan Junaidi bin Tuanku Jaafar]: Baik 
Yang Berhormat, sudah Yang Berhormat. Kalau tidak semua hendak bercakap cerita ini 
Yang Berhormat.  Kalau tidak saya tidak akan jawab... 

 Tuan M. KulaSegaran [Ipoh Barat]: Tuan Yang di-Pertua, we defend the 
women in this country…, are we going to cover up for this people? 

 Timbalan Yang di-Pertua [Datuk Dr. Wan Junaidi bin Tuanku Jaafar]:  
Yang Berhormat, saya menerima alasan yang diberi oleh Yang Berhormat Bandar 
Kuching. Akan tetapi Yang Berhormat kalau kita baca peraturan, peraturan ini memberi 
keutamaan kepada semua urusan kerajaan dahulu.  Peraturan 18 itu adalah untuk 
menangguhkan perbincangan untuk tugas-tugas kerajaan. Jadi itu selalunya, 
kebiasaannya dikemudiankan, jawapannya dah banyak diberi dalam Dewan ini. Jadi 
saya tidak akan berbahas ataupun memberi apa-apa ulasan yang berlainan daripada 
apa yang telah dibuat sebelum ini. Yang Berhormat, kita tamatkan soalan ini, 
bangkitkan dalam kementerian.  

 

12.06 tgh. 

Menteri Pengajian Tinggi [Dato’ Seri Mohamed Khaled bin Nordin]: Tuan 
Yang di-Pertua, saya mengucapkan setinggi-tinggi terima kasih kepada semua Ahli-ahli 
Yang Berhormat yang telah mengambil bahagian serta memberi cadangan dan 
pandangan semasa membahaskan Bajet 2012 yang menyentuh perkara-perkara 
berkaitan Kementerian Pengajian Tinggi. Seperti tahun-tahun sebelumnya, 
pembentangan Bajet 2012 oleh Yang Amat Berhormat Perdana Menteri turut memberi 
fokus utama terhadap pembangunan modal insan negara. Kerajaan sememangnya 
komited dalam soal pendidikan dan pembangunan modal insan dengan menyediakan 
jumlah peruntukan untuk Kementerian Pengajian Tinggi sebanyak RM10.6 bilion untuk 
Perbelanjaan Mengurus dan RM2.3 bilion untuk Perbelanjaan Pembangunan. Untuk 
menjawab Ahli Yang Berhormat Ipoh Timur dan Tebrau yang menyentuh mengenai 
pemerkasaan IPT agar berada dalam ranking terbaik dunia.   

 Suka saya nyatakan bahawa terdapat beberapa sistem ranking universiti dunia 
yang wujud pada masa kini, seperti Times Higher Education World University Ranking, 
QS World University Ranking dan Academic Rankings of World University Shanghai, 
yang membuat penarafan berdasarkan kriteria, indicator dan objektif masing-masing.  
Umpamanya, di bawah komponen pengajaran, pemberat yang ditetapkan oleh QS ialah 
60 peratus, Times Higher Education - 30 peratus, dan Academic Ranking of World 
University - 10 peratus, manakala bagi komponen penyelidikan pula, QS meletakkan 
pemberat 20 peratus, Times -62.5 peratus dan Shanghai - 80 peratus. 

 Kementerian amat memahami bahawa tuntutan untuk memperkasakan 
Institusi Pengajian Tinggi (IPT) dan meningkatkan ranking dunia amat bergantung 
kepada beberapa faktor seperti peningkatan dalam R&amp;D, penerbitan dalam jurnal 
berimpak tinggi, bilangan pensyarah PhD, pengkomersialan hasil penyelidikan dan 
kehadiran pensyarah dan pelajar antarabangsa. Dalam memberi perhatian kepada 
senarai IPT atau ranking, ingin ditegaskan bahawa kementerian tidak mahu taksub 
dengan perkara ini. Penyenaraian IPT di mana-mana senarai penarafan, hanya 
bertujuan untuk melihat di mana IPT kita berada, berdasarkan kriteria-kriteria tertentu 
yang ditetapkan oleh setiap senarai penarafan. Kementerian juga tidak pernah 
meletakkan sebarang fokus kepada mana-mana senarai penarafan IPT, kementerian 
sebaliknya lebih menumpukan kepada fundamental sesebuah IPT dalam memastikan 
pembangunan dan perkembangan IPT berada dalam landasan yang betul. 

■1210 

Penglibatan dalam ranking hanya bertujuan untuk memberi persepsi serta imej 
positif IPT Malaysia di mata dunia. Persepsi atau imej ini mungkin satu realiti atau boleh 
juga sesuatu yang negatif. Ranking tiada kaitan dengan isu pokok di negara 
membangun seperti pengupayaan penduduk dan pembangunan modal insannya. 
Hakikatnya, aspek fundamental sesebuah IPT yang merupakan roh dan semangat IPT 
seperti yang termaktub dalam idea penubuhan IPT adalah berteraskan aspek 
pengupayaan dan pembangunan modal insan.  



Dato' Abd. Rahman Dahlan [Kota Belud]: Satu hari kita bercerita tentang pasal usul, semua hendak berucap mengenai usul mereka dan ditolak di Dewan, itu tidak masuk akal Yang Berhormat, terima kasih. Timbalan Yang di-Pertua [Datuk Dr. Wan Junaidi bin Tuanku Jaafar]: Baik Yang Berhormat, sudah Yang Berhormat. Kalau tidak semua hendak bercakap cerita ini Yang Berhormat. Kalau tidak saya tidak akan jawab... Tuan M. KulaSegaran [Ipoh Barat]: Tuan Yang di-Pertua, we defend the women in this country..., are we going to cover up for this people? Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat, saya menerima alasan yang diberi oleh Yang Berhormat Bandar Kuching. Akan tetapi Yang Berhormat kalau kita baca peraturan, peraturan ini memberi keutamaan kepada semua urusan kerajaan dahulu. Peraturan 18 itu adalah untuk menangguhkan perbincangan untuk tugas-tugas kerajaan. Jadi itu selalunya, kebiasaannya dikemudiankan, jawapannya dah banyak diberi dalam Dewan ini. Jadi saya tidak akan berbahas ataupun memberi apa-apa ulasan yang berlainan daripada apa yang telah dibuat sebelum ini. Yang Berhormat, kita tamatkan soalan ini, bangkitkan dalam kementerian. 12.06 tgh. Menteri Pengajian Tinggi [Dato' Seri Mohamed Khaled bin Nordin]: Tuan Yang di-Pertua, saya mengucapkan setinggi-tinggi terima kasih kepada semua Ahli-ahli Yang Berhormat yang telah mengambil bahagian serta memberi cadangan dan pandangan semasa membahaskan Bajet 2012 yang menyentuh perkara-perkara berkaitan Kementerian Pengajian Tinggi. Seperti tahun-tahun sebelumnya, pembentangan Bajet 2012 oleh Yang Amat Berhormat Perdana Menteri turut memberi fokus utama terhadap pembangunan modal insan negara. Kerajaan sememangnya komited dalam soal pendidikan dan pembangunan modal insan dengan menyediakan jumlah peruntukan untuk Kementerian Pengajian Tinggi sebanyak RM10.6 bilion untuk Perbelanjaan Mengurus dan RM2.3 bilion untuk Perbelanjaan Pembangunan. Untuk menjawab Ahli Yang Berhormat Ipoh Timur dan Tebrau yang menyentuh mengenai pemerkasaan IPT agar berada dalam ranking terbaik dunia. Suka saya nyatakan bahawa terdapat beberapa sistem ranking universiti dunia yang wujud pada masa kini, seperti Times Higher Education World University Ranking, QS World University Ranking dan Academic Rankings of World University Shanghai, yang membuat penarafan berdasarkan kriteria, indicator dan objektif masing-masing. Umpamanya, di bawah komponen pengajaran, pemberat yang ditetapkan oleh QS ialah 60 peratus, Times Higher Education- 30 peratus, dan Academic Ranking of World University- 10 peratus, manakala bagi komponen penyelidikan pula, QS meletakkan pemberat 20 peratus, Times-62.5 peratus dan Shanghai- 80 peratus. Kementerian amat memahami bahawa tuntutan untuk memperkasakan Institusi Pengajian Tinggi (IPT) dan meningkatkan ranking dunia amat bergantung kepada beberapa faktor seperti peningkatan dalam R&D, penerbitan dalam jurnal berimpak tinggi, bilangan pensyarah PhD, pengkomersialan hasil penyelidikan dan kehadiran pensyarah dan pelajar antarabangsa. Dalam memberi perhatian kepada senarai IPT atau ranking, ingin ditegaskan bahawa kementerian tidak mahu taksub dengan perkara ini. Penyenaraian IPT di mana-mana senarai penarafan, hanya bertujuan untuk melihat di mana IPT kita berada, berdasarkan kriteria-kriteria tertentu yang ditetapkan oleh setiap senarai penarafan. Kementerian juga tidak pernah meletakkan sebarang fokus kepada mana-mana senarai penarafan IPT, kementerian sebaliknya lebih menumpukan kepada fundamental sesebuah IPT dalam memastikan pembangunan dan perkembangan IPT berada dalam landasan yang betul. #1210 Penglibatan dalam ranking hanya bertujuan untuk memberi persepsi serta imej positif IPT Malaysia di mata dunia. Persepsi atau imej ini mungkin satu realiti atau boleh juga sesuatu yang negatif. Ranking tiada kaitan dengan isu pokok di negara membangun seperti pengupayaan penduduk dan pembangunan modal insannya. Hakikatnya, aspek fundamental sesebuah IPT yang merupakan roh dan semangat IPT seperti yang termaktub dalam idea penubuhan IPT adalah berteraskan aspek pengupayaan dan pembangunan modal insan.